
REFERAT

privind trecerea din domeniul public al municipiului Timişoara în domeniul privat 

al municipiului Timişoara, a unor mijloace fixe  aflate în administrarea Regiei Autonome de Transport Timişoara, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora
          Prin adresele nr. DP2012-002597/27.04.2012 şi nr. DP2012-003901/22.06.2012, REGIA AUTONOMĂ DE TRANSPORT TIMIŞOARA a solicitat promovarea unui Proiect de Hotărâre Consiliu Local, care să aprobe trecerea din domeniul public al Municipiului Timişoara, în domeniul privat al Municipiului Timişoara, a unor mijloace fixe degradate ce aparţin Secţiei Linie Cale Contact Substaţie, situată în Timişoara, str. Gării nr. 17, respectiv un Atelier de reparaţii auto, situat în Calea Buziaşului nr. 2, colţ cu str. 1 Decembrie nr. 58.. 
         Aceste mijloace fixe fac parte din domeniul public al Municipiului Timişoara şi în administrarea Regiei Autonome de Transport Timişoara, HCL nr. 474/2006 şi nr. 171/2009, respectiv în baza HG 849/2009..                      
         Bunurile sunt înscrise în evidenţa mijloacelor fixe ale Primăriei Municipiului Timişoara la o valoare totală de 177.730,63 lei.           

          Pentru a fi casate, este necesară trecerea mijloacelor fixe din domeniul public al municipiului Timişoara în domeniul privat al municipiului Timişoara, în conformitate cu Ordonanţa Guvernului nr. 112/2000, art.2 , privind reglementarea procesului de scoatere din funcţiune, casare şi valorificare a activelor corporale care alcătuiesc domeniul public al statului şi al unităţilor administrativ teritoriale.

În conformitate cu prevederile art. 10, alin. 2 din L. 213/1998 actualizată, privind proprietatea publică şi regimul juridic al acesteia;

             Faţă de cele de mai sus:

PROPUNEM:


Emiterea unui HCL care să aprobe:

1.  Trecerea din domeniul public al municipiului Timişoara în domeniul privat al municipiului Timişoara, a mijloacelor fixe prevăzute în Anexă, în vederea scoaterii din funcţiune, dezmembrării, casării şi valorificării materialelor rezultate din dezmembrarea acestora .

2.   Procedura de scoatere din funcţiune, casare şi după caz valorificare a mijloacelor fixe cuprinse în Anexă la prezentul referat, va fi pusă în aplicare de către Regia Autonome de Transport Timişoara şi se va comunica Direcţiei Tehnice şi Direcţiei Patrimoniu.

